b'\n_START_ARTICLE_\nIvan \xc5\xa0ijan\n_START_SECTION_\nSeuraura\n_START_PARAGRAPH_\n\xc5\xa0ijan on Medve\xc5\xa1\xc4\x8dak Zagrebin kasvatti. H\xc3\xa4n pelasi seurassa ensimm\xc3\xa4iset miesten pelins\xc3\xa4 16-vuotiaana Interligassa ja Kroatian p\xc3\xa4\xc3\xa4sarjassa kaudella 2006\xe2\x80\x932007. Kahtena seuraavana kautensa \xc5\xa0ijan edusti Medve\xc5\xa1\xc4\x8dakia Kroatian ja Slovenian p\xc3\xa4\xc3\xa4sarjoissa. Kaudeksi 2009\xe2\x80\x932010 joukkue siirtyi It\xc3\xa4vallan p\xc3\xa4\xc3\xa4sarja Erste Bank Eishockey Ligaan, jossa \xc5\xa0ijan pelasi ensimm\xc3\xa4isell\xc3\xa4 kaudellaan vain yhden ottelun. Valtaosan kaudestaan h\xc3\xa4n pelasi Medve\xc5\xa1\xc4\x8dakin kakkosjoukkueessa Slohokej Ligaa. _NEWLINE_Ensimm\xc3\xa4isell\xc3\xa4 t\xc3\xa4ydell\xc3\xa4 EBEL-kaudellaan 2010\xe2\x80\x932011 \xc5\xa0ijan pelasi liigassa 51 runkosarja- ja viisi playoff-ottelua j\xc3\xa4\xc3\xa4den ilman tehopisteit\xc3\xa4. Kaudella 2011\xe2\x80\x932012 h\xc3\xa4n pelasi Medve\xc5\xa1\xc4\x8dakin EBEL-joukkueessa 45 runkosarja- ja yhdeks\xc3\xa4n playoff-ottelua tehopistein 1+1=2 ja kaudella 2012\xe2\x80\x932013 36 runkosarja- ja viisi playoff-ottelua ilman tehopisteit\xc3\xa4. Kaudella 2013\xe2\x80\x932014 \xc5\xa0ijan pelasi ainoastaan seuran kakkosjoukkueessa Kroatian p\xc3\xa4\xc3\xa4sarjaa. _NEWLINE_Kaudeksi 2014\xe2\x80\x932015 \xc5\xa0ijan palasi EBEL:\xc3\xa4\xc3\xa4n ja siirtyi vuoden mittaisella sopimuksella slovenialaisen Olimpija Ljubljanan riveihin. Joulukuussa 2014 h\xc3\xa4n kuitenkin j\xc3\xa4tti joukkueen. Tammikuussa 2015 \xc5\xa0ijan siirtyi loppukauden kattaneella sopimuksella Tanskan Metal Ligaenin Herlev Eaglesiin. Kaudeksi 2015\xe2\x80\x932016 h\xc3\xa4n siirtyi vuoden mittaisella sopimuksella Ruotsin nelj\xc3\xa4nneksi korkeimmalle sarjatasolle HockeyTv\xc3\xa5an-joukkue Sandvikens IK:hon. Marraskuussa 2015 \xc5\xa0ijan vaihtoi sielt\xc3\xa4 sarjatasoa ylemm\xc3\xa4s Hockeyettan-joukkue Wings HC Arlandan riveihin._NEWLINE_Syyskuussa 2016 \xc5\xa0ijan siirtyi vuoden mittaisella sopimuksella Norjan toiseksi korkeimmalla sarjatasolla 1. divisjonissa pelaavan Gj\xc3\xb8vik Hockeyn joukkueeseen oltuaan ilman sopimusta alkukauden 2016\xe2\x80\x932017. H\xc3\xa4n oli joukkueen tehokkain puolustaja tehoilla 3+12=15.\n_START_SECTION_\nMaajoukkueura\n_START_PARAGRAPH_\n\xc5\xa0ijan edusti Kroatiaa I-divisioonan MM-kilpailuissa vuonna 2010, II-divisioonan MM-kilpailuissa vuonna 2011 voittaen B-lohkon hopeaa sek\xc3\xa4 IIA-divisioonan MM-kilpailuissa vuosina 2012 ja 2013. Vuoden 2012 turnaus p\xc3\xa4\xc3\xa4ttyi pronssiin ja vuoden 2013 turnaus hopeaan sek\xc3\xa4 sarjanousuun IB-divisioonaan. \xc5\xa0ijan pelasi my\xc3\xb6s Vancouverin 2010 ja Sot\xc5\xa1in 2014 olympiakisojen karsinnoissa._NEWLINE_\xc5\xa0ijan pelasi my\xc3\xb6s alle 20-vuotiaiden I-divisioonan MM-kilpailuissa vuonna 2010 sek\xc3\xa4 II-divisioonan MM-kilpailuissa vuosina 2007, 2008 ja 2009. Vuosien 2007 ja 2008 turnaukset p\xc3\xa4\xc3\xa4ttyi lohkopronssiin ja vuoden 2009 turnaus B-lohkon kultaan sek\xc3\xa4 sarjanousuun I-divisioonaan. H\xc3\xa4n pelasi my\xc3\xb6s alle 18-vuotiaiden II-divisioonan MM-kilpailuissa vuosina 2006, 2007 ja 2008 voittaen kahdesta j\xc3\xa4lkimm\xc3\xa4isest\xc3\xa4 turnauksesta lohkopronssia.'